CELEX: 62021TN0517
Language: bg
Date: 2021-08-20 00:00:00
Title: Дело T-517/21: Жалба, подадена на 20 август 2021 г. — Grieger/Комисия

18.10.2021   
            
            
               BG
            
            
               Официален вестник на Европейския съюз
            
            
               C 422/25
            
         
      Жалба, подадена на 20 август 2021 г. — Grieger/Комисия
      (Дело T-517/21)
      (2021/C 422/33)
      Език на производството: френски
      
         Страни
      
      
         Жалбоподател: Vladimir Grieger (Брюксел, Белгия) (представител: N. de Montigny, avocate)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението от 29 октомври 2020 г.,
               
            
                  —
               
               
                  да отмени, ако е необходимо, решението за отхвърляне на административната жалба от 11 май 2021 г.,
               
            
                  —
               
               
                  да осъди администрацията да плати на жалбоподателя парично обезщетение, съответстващо на надбавката за заемане на управленска длъжност, която би получавал от месеца след подаване на молбата му за преназначаване (тоест от 1 август 2020 г.),
               
            
                  —
               
               
                  да осъди администрацията да компенсира последиците от тази незаконосъобразност върху пенсионните права на жалбоподателя, а именно разликата между действителната му пенсия и пенсията, която би получавал въз основа на последната основна заплата, включваща надбавката за заемане на управленска длъжност,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата срещу решението от 29 октомври 2020 г., с което е отхвърлена молбата му за преназначаване на висша ръководна длъжност.
      
                  1.
               
               
                  Първо основание: явно нарушение на принципа на предимство и на задълженията, формулирани от органа по назначаване в решението от 30 март 2015 г. жалбоподателят да бъде на разположение на групата за подкрепа на Украйна (ГПУ).
               
            
                  2.
               
               
                  Второ основание: нарушаване на задължението за добра администрация, на оправданите правни очаквания на жалбоподателя, на придобитите му права и на задължението на администрацията за полагане на грижа.